කුරුණෑගල දැදුරුඔය පාලම අසලදී පසුගිය (27) දා සිදුවුණු රිය අනතුරින් මියගිය එකම පවුලේ හයදෙනාගේ මළසිරුරු උහුමීය සඳගල දම්පිටිය පොදු සුසාන භූමියේදී ඊයේ (29) දස දහස් ජනතාවගේ සෝ සුසුම් මැද එකම වළක මිහිදන් කෙරිණි.කුරුණෑගල සඳගල පදිංචි එකම පවුලේ ඩී. එම්. ඇග්නස්, තිලක් සුසන්ත, ඉන්ද්‍රානි කුමාරි, මල්ෂා මීදුම් මනහර, කපිල ප්‍රදීප්, පසිඳු දිල්ෂාන් යන අය මේ අනතුරින් මරුමුවට පත්වූහ.මළසිරුරු රැගත් අවමංගල පෙරහර දසදහස් ජනතාවගේ දුක් කඳුළු මැදින් සඳගල දම්පිටිය පොදු සුසාන භූමිය කරා ගෙන එන ලදී.මළහිරු බසින හෝරාවේදී සඳගල දම්පිටිය ප්‍රදේශයේ ජනතාවගේ විලාප මැද එකම පවුලේ සයදෙනාගේ මෘත දේහ මිහිදන් කෙරිණි.එහිදී අනුශාසනාවක් කළ වයඹ අධිකරණ සංඝනායක ජනාධිපති ආගමික උපදේශක රැකව ජිනරතන නාහිමියෝත් මෙසේ පැවැසූහ.